b'\n_START_ARTICLE_\nStadion Tofik Bahramov\n_START_SECTION_\nPovijest\n_START_PARAGRAPH_\nRadovi na stadionu su zapo\xc4\x8deli 1939. godine prije po\xc4\x8detka 2. svjetskog rata ali su njegovim po\xc4\x8detkom obustavljeni. Gradnju stadiona su kasnije nastavili njema\xc4\x8dki ratni zarobljenici a sve\xc4\x8dano je otvoren 16. rujna 1951.. Izgra\xc4\x91en je u obliku slova C u Staljinovu \xc4\x8dast (rus. C\xd1\x82a\xd0\xbb\xd0\xb8\xd0\xbd, hrv. Staljin). Na 20. kongresu KP Sovjetskog saveza iz 1956. godine je odlu\xc4\x8deno da \xc4\x87e se ime stadiona preimenovati iz Josif Staljin u Vladimir Lenjin. Nakon raspada SSSR-a i nezavisno\xc5\xa1\xc4\x87u Azerbajd\xc5\xbeana, stadion je 1993. po drugi puta promijenio svoje ime u \xc4\x8dast Tofiku Bahramovu, azerskom nogometnom sucu koji je umro te godine._NEWLINE_2011. godine je odlu\xc4\x8deno da \xc4\x87e se izdvojiti 10 milijuna USD iz dr\xc5\xbeavnog bud\xc5\xbeeta za renovaciju i rekonstrukciju stadiona. Renovacija je dovr\xc5\xa1ena 16. kolovoza 2012. dok je sam stadion bio potencijalni kandidat kao mjesto odr\xc5\xbeavanja Eurosonga 2012. kojem je Azerbajd\xc5\xbean bio doma\xc4\x87in.'